དེ་སྔོན་ཡེ་ཤུའི་ཆོས་དཔོན་ཕོབ་མཆོག་གིས་འབར་མ་གཞུང་གིས་རོ་ཧིན་གྷ་ཡའི་གཅུང་པོ་དང་གཅུང་མོ་རྣམ་པ་ཞེས་ཁོང་ཚོར་དྲག་གནོན་མཚམས་འཇོག་བྱ་དགོས་སྐོར་གསུངས་ཡོད་ཀྱང་།འབར་མའི་ཡེ་ཤུའི་སྐུ་ཚབ་དོན་ཁང་གིས་ཆོས་དཔོན་མཆོག་གི་ཐེངས་འདིའི་གཟིགས་སྐོར་སྐབས་རོ་ཧིན་གྷ་ཡ་ཞེས་པའི་ཚིག་དེ་བེད་སྤྱོད་གཏང་ན།དེས་ས་གནས་མི་མང་གི་སེམས་ཁམས་ལ་གནོན་ཤུགས་སྤྲོད་སྲིད་སྟབས་བེད་སྤྱོད་མ་གཏོང་རོགས་ཞེས་སྔོན་བརྡ་བཏང་ཡོད་སྟབས།ཨེ་ཊི་ལིའི་ཝ་ཊི་ཁེན་གྲོང་ཁྱེར་གྱི་མགྲིན་ཚབ་པ་གྷེརེ་གྷ་བྷོ་ཁི་ལགས་ཀྱིས།ཆོས་དཔོན་མཆོག་གིས་སྐུ་ཚབ་དོན་ཁང་གི་ལམ་སྟོན་གནང་བ་ལྟར་རོ་ཧིན་གྷ་ཡའི་ཚིག་དེ་ནན་ཏན་གྱིས་སེམས་ལ་ཉར་ཡོད་པ་མ་ཟད།ཚིག་དེ་གླེང་མི་ཆོག་པའི་ཚིག་ཞིག་མིན་ཡང་།ང་ཚོས་གཟིགས་སྐོར་སྐབས་གནས་སྟངས་ལ་བལྟ་ཆོག་ཅེས་ཞུས་ཡོད་སྐོར་བརྗོད་འདུག